Іван Грынькавіч Валовіч

Іван (Івашка) Грынькавіч (Грышкавіч) Валовіч (? — да 18 красавіка 1555) — вялікалітоўскі шляхціч. Канюшы троцкі (1536—1547).

Паходзіў з роду Валовічаў герба «Багорыя», сын гарадзенскага гараднічага Грынькі Ходкавіча Валовіча і яго першай невядомай з імя жонкі.

У 1523—1527 гадах згадваецца як гаспадарскі дваранін, у 1525 годзе — як падскарбі дворны (гаспадарскі). Удзельнічаў у вайне з Маскоўскай дзяржавай 1534—1537 гадоў.

Быў жанаты з Філеяй Паўлаўнай, дачкой цівуна юрбарскага Пашкі. Меў з ёй двух сыноў і дачку:
 Беняш (Багдан) (? — да 1583), маршалак гаспадарскі
 Іван (?—1582), маршалак гаспадарскі і маршалак гарадзенскі
 Раіна, замужам за Астафеем Халецкім

Іван стаў пачынальнікам так званай «біскупскай» галіны Валовічаў (назвай так ад унука Івана Грынькавіча, віленскага біскупа Яўстаха Валовіча), якая згасла ў XVII стагоддзі.

 Крыніцы 

 Літаратура 



Іван Грынькавіч
Катэгорыя:Дваране гаспадарскія
Катэгорыя:Канюшыя троцкія
Катэгорыя:Удзельнікі вайны Маскоўскай дзяржавы з Вялікім Княствам Літоўскім 1534—1537 гадоў